CELEX: 32005R1139
Language: mt
Date: 2005-07-15 00:00:00
Title: Regolament tal-Kummissjoni (KE) Nru 1139/2005 tal- 15 ta' Lulju 2005 dwar il-klassifikazzjoni ta' ċerti oġġetti fin-Nomenklatura Magħquda

220               MT             Il-Ġurnal Uffiċjali ta’ l-Unjoni Ewropea                     17.12.2008

32005R1139

L 185/8                       IL-ĠURNAL UFFIĊJALI TA’ L-UNJONI EWROPEA                          16.7.2005

                 REGOLAMENT TAL-KUMMISSJONI (KE) Nru 1139/2005

                                        tal-15 ta' Lulju 2005

             dwar il-klassifikazzjoni ta' ċerti oġġetti fin-Nomenklatura Magħquda

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar
in-nomenklatura tat-tariffa u l-istatistika u dwar it-Tariffa Doganali Komuni ta’ Dwana1, u
b'mod partikolari l-Artikolu 9(1)(a) tiegħu,

Billi:

(1)       Sabiex tiġi żgurata l-applikazzjoni uniformi tan-Nomenklatura Magħquda mehmuża
          mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-
          klassifikazzjoni tal-oġġetti msemmijin fl-Anness għal dan ir-Regolament.

(2)        Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni
          tan-Nomenklatura Magħquda. Dawk ir-regoli japplikaw ukoll għal kull nomenklatura
          oħra li hija bbażata, totalment jew parzjalment, fuq in-Nomenklatura Magħquda jew li
          żżid magħha kwalunkwe suddiviżjoni addizzjonali u li hija stabbilita permezz tad-
          dispożizzjonijiet Komunitarji speċifiċi, bil-ħsieb li jiġu applikati miżuri tariffarji u
          miżuri oħrajn li għandhom x’jaqsmu mal-kummerċ tal-oġġetti.

(3)        Skont ir-regoli ġenerali msemmijin, l-oġġetti deskritti fil-kolonna 1 tat-tabella
          mniżżla fl-Anness għal dan ir-Regolament għandhom jiġu kklassifikati taħt il-
          kodiċi NM indikat fil-kolonna 2, minħabba r-raġunijiet imniżżlin fil-kolonna 3.

(4)        Huwa xieraq li jkun stipulat li tagħrif tariffarju vinkolanti maħruġ mill-awtoritajiet
          doganali tal-Istati Membri, li huwa marbut mal-klassifikazzjoni tal-oġġetti fin-
          Nomeklatura Magħquda, iżda li mhuwiex skont dan ir-Regolament jista’, għal perjodu
          ta’ tliet xhur, ikompli jkun invokat mid-detentur, skont l-Artikolu 12(6) tar-

1
         ĠU L 256, 7.9.1987, p. 1. Ir-Regolament kif l-aħħar emendat bir-Regolament (KE) Nru 493/2005 (ĠU
L 82, 31.3.2005, p. 1).
 ---pagebreak--- 17.12.2008        MT              Il-Ġurnal Uffiċjali ta’ l-Unjoni Ewropea                             221

        Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-
        Kodiċi Doganali tal-Komunità2.

(5)     Il-miżuri pprovduti f’dan ir-Regolament huma skont l-opinjoni tal-Kumitat tal-Kodiċi
        Doganali,

ADOTTAT DAN IR-REGOLAMENT:

                                               Artikolu 1

L-oġġetti deskritti fil-kolonna 1 tat-tabella mniżżla fl-Anness għandhom jiġu kklassifikati fi
ħdan in-Nomenklatura Magħquda taħt il-kodiċi NM indikat fil-kolonna 2 ta’ dik it-tabella.

                                               Artikolu 2

Tagħrif tariffarju vinkolanti maħruġ mill-awtoritajiet doganali tal-Istati Membri li mhuwiex
skont dan ir-Regolament jista’ jkompli jkun invokat għal perjodu ta’ tliet xhur, skont l-
Artikolu 12(6) tar-Regolament (KEE) Nru 2913/92.

                                               Artikolu 3

Dan ir-Regolament għandu jidħol fis-seħħ fl-għoxrin jum ta’ wara l-pubblikazzjoni tiegħu
f’Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, il-15 ta’ Lulju 2005.

Għall-Kummissjoni
László KOVÁCS
Membru tal-Kummissjoni

2
        ĠU L 302, 19.10.1992, p. 1. Ir-Regolament kif l-aħħar emendat bir-Regolament (KE) Nru 648/2005 tal-
Parlament Ewropew u tal-Kunsill (ĠU L 117, 4.5.2005, p. 13).
 ---pagebreak--- 222               MT            Il-Ġurnal Uffiċjali ta’ l-Unjoni Ewropea                    17.12.2008

                                              ANNESS

   Id-deskrizzjoni tal-         Il-klassifikazzjoni                        Ir-raġunijiet
         oġġetti
                                 (Il-kodiċi NM)

Liżar mhux minsuġ             21069092                      Il-klassifikazzjoni hija ddeterminata
b’kejl ta’ bejn wieħed u                                    mir-Regoli Ġenerali 1 u 6 għall-
ieħor 0.60 m b’0.96 m,                                      interpretazzjoni tan-Nomenklatura
fuq naħa waħda miksi                                        Magħquda, min-Nota 1 għall-
b’taħlita ta’ ħxejjex                                       Kapitolu 9, min-Nota 1 (a) għall-
aromatiċi (klin 30%,                                        Kapitolu 56 u mill-kliem tal-
origanu 15%, salvja                                         kodiċijiet NM 2106, 210690,
15%, ħabaq 20%,                                             21069092.
sagħtar 20%)
                                                            Il-prodott ma jistax jiġi kklassifikat
Il-liżar mhux minsuġ                                        bħala tessut mhux minsuġ tal-
jitpoġġa f’reċipjent                                        Kapitolu 56 għax il-liżar mhux minsuġ
qabel ma jissajjar ċertu                                    huwa preżenti biss bħala mezz ta’ ġarr
ikel (patè, prieżet, eċċ.).                                 (in-Nota 1 (a) għall-Kapitolu 56).
Il-ħxejjex aramatiċi
jħawru l-preparazzjoni                                      It-taħlita tal-ħxejjex aromatiċi hija
waqt it-tisjir.                                             magħmula minn partijiet ta’ pjanti tal-
                                                            intestatura 0910 (sagħtar, 20%) u tal-
Il-liżar mhux minsuġ ma                                     intestatura 1211 (pjanti oħrajn, 80%).
jservix bħala t-tgeżwir
finali tal-ikel imsajjar.                                   Dawn it-tipi ta’ taħlitiet mhumiex
                                                            koperti mill-intestatura 0910 u mill-
                                                            intestatura 1211 (in-Nota 1 għall-
                                                            Kapitolu 9 u l-HSEN għall-paragrafu 7
                                                            tal-intestatura 1211)

                                                            La din hija taħlita sempliċi ta’ ħxejjex
                                                            aromatiċi mingħajr ebda ingredjent
                                                            addizzjonali, mhijiex meqjusa bħala
                                                            kondimenti mħallta jew taħwir imħallat
                                                            tal-intestatura 2103.

                                                            Hija kklassifikata fl-intestatura 2106 kif
                                                            indikat mill-HSEN għall-paragrafu 7
                                                            tal-intestatura 1211.